Warê Avaşînî yê Herêmanê Pawtişî yê Medya ya de mabênê gerîlayan û îşxalkeran de pêkewtişê giranî qewimîyayî.
Goreyê xeberanê ke çimeyanê gerîlayan ra ameyî girwetene 16ê temmuze de warê Werxelê yê Avaşînî de çar hetanî ra vera îşxalkeran çalakîye ameye kerdene. Çalakîye de bi desan îşxalkerî ameyî kiştene.
Dîya zanayene ke îşxalkeran heta şewe herême bombarduman kerde û dima ra merde û birîndarê xo kiriştî.
Herême de têgêrayîşê hewayî û  hetê qereqolê sînîro ra bombardumanî bimabên dewam kenê.
